

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-31025-ISAW-1/2021**

Заводни број: **351-497/2021-01**

Дана: 13.10.2021. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву, „Епс дистрибуција“ доо Београд, огранак Електродистрибуција Сомбор, за издавање решења о одобрењу извођења радова, на основу члана 8ђ., 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

**Р Е Ш Е Њ Е**

**Одбацује се** захтев **„Епс дистрибуција“ доо Београд, огранак Електродистрибуција Сомбор,** за издавање решења о одобрењу извођења радова на изградњи МБТС „ЦС Српски Милетић“ са 20 kV водовима у Српском Милетићу, на катастарским парцеламабр. **1842, 1843 и 1845 к.о. Српски Милетић**, **због неиспуњености формалних услова за поступање по истом.**

**О б р а з л о ж е њ е**

Инвеститор, „Епс дистрибуција“ доо Београд, огранак Електродистрибуција Сомбор, преко пуномоћника, Васиљевић Предрага из Сомбора, обратили су се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Идејни пројекат, израђен под бројем Е-02-10/21-ИДП, октобар 2021. године, од стране „Сомборелектро“ доо Сомбор, Ади Ендре бр. 27, одговорно лице Ален Реџић, главни пројектант Гојко Влашки, дипл.инж.ел., лиценца ИКС бр. 350 Р065 18;
* Пуномоћ- овлашћење за подношење захтева;
* Катастарско топографски план;
* Копија плана;
* Доказ о уплати прописаних такси и накнада за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**Увидом у поднети захтев утврђено је да није достављен доказ о решеним имовинско-правним односима са власником земљишта на катастарској парцели број 1845 к.о. Српски Милетић. Потребно је доставити сагласност власника напред наведене катастарске парцеле, оверену у складу са Законом о оверавању потписа, рукописа и преписа („Сл.гласник РС“, бр. 93/14, 22/15 и 87/18).**

Како захтев садржи горе наведени недостатак, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

**Поука о правном средству**: Против овог решења може се изјавити приговор Општинском већу општине Оџаци у року од три дана од дана достављања решења кроз Централни информациони систем за електронско поступање у оквиру обједињене процедуре.

Обрадио:

дипл.правник Светлана Јовановић

Руководилац Одељења,

дипл.инж.грађ., Татјана Стаменковић